गौरतलब है कि पहले हाफ में दो गोल करते हुए इंग्लैंड ने 2-1 की बढ़त ले ली थी। दूसरे हाफ में ब्राजील ने बराबरी की कोशिशें की लेकिन सफल नहीं रही। यह मैच पहले गुवाहाटी में खेला जाना था, लेकिन बारिश के कारण मैदान की स्थिति अच्छी न होने के कारण इसे कोलकाता स्थानांतरित किया गया जहां ब्राजील के ज्यादा प्रशंसक देखे गए। हालांकि ब्राजील की टीम ने आक्रामक फुटबाल खेली और लगातार हमले करती रही, लेकिन इंग्लैंड के संतुलित मिडफील्ड ने उसे मौकों को भुनाने नहीं दिया। इसमें इंग्लैंड के फिलिप फोडेन का अहम रोल रहा। शुरुआती मिनटों में ही गोल करते हुए इंग्लैंड ने अपनी स्थिति मजबूत कर ली थी। मोर्गन गिब्स ने वेस्ले से गेंद को अपने कब्जे में लिया और ब्रिवस्टर को पास दिया। ब्रिवस्टर ने गेंद को गोलपोस्ट की तरफ मारा लेकिन ब्राजीलियाई गोलकीपर ब्राजाओ ने उनकी किक रोक दी, लेकिन ब्रिवस्टर रिबाउंड पर गोल करने में सफल रहे।